CELEX: E2008C0299
Language: ro
Date: 2008-05-21 00:00:00
Title: Decizia nr. 299/08/COL a Autorității de Supraveghere a AELS din 21 mai 2008 privind aprobarea programului de control și de eradicare a bolii bacteriene a rinichiului propus de Norvegia

25.9.2008   
            
            
               RO
            
            
               Jurnalul Oficial al Uniunii Europene
            
            
               L 257/16
            
         
      DECIZIA NR. 299/08/COL A AUTORITĂȚII DE SUPRAVEGHERE A AELS
   din 21 mai 2008
   privind aprobarea programului de control și de eradicare a bolii bacteriene a rinichiului propus de Norvegia
   AUTORITATEA AELS DE SUPRAVEGHERE,
   AVÂND ÎN VEDERE Acordul privind Spațiul Economic European (denumit în continuare „Acordul SEE”), în special articolul 109 și Protocolul 1 la acesta,
   AVÂND ÎN VEDERE Acordul dintre statele AELS privind instituirea unei Autorități de supraveghere și a unei Curți de Justiție, în special articolul 5 alineatul (2) litera (d) și Protocolul 1 la acesta,
   AVÂND ÎN VEDERE actul menționat la punctul 4.1.5, capitolul I din anexa I la Acordul SEE,
   
      Directiva 91/67/CEE a Consiliului privind condițiile de sănătate animală care reglementează introducerea pe piață a animalelor și a produselor de acvacultură,
   
   astfel cum a fost modificată, în special articolul 12,
   AVÂND ÎN VEDERE actul menționat la punctul 4.2.79, capitolul I din anexa I la Acordul SEE,
   
      Decizia 2004/453/CE a Comisiei din 29 aprilie 2004 de aplicare a Directivei 91/67/CEE a Consiliului privind măsurile de combatere a anumitor boli ale animalelor de acvacultură,
   
   astfel cum a fost modificată,
   ÎNTRUCÂT Norvegia a elaborat un program de control în vederea eradicării bolii bacteriene a rinichiului, care este una dintre bolile menționate în anexa A coloana 1 lista III din Directiva 91/67/CEE a Consiliului,
   ÎNTRUCÂT criteriile minime pentru programele naționale de control și eradicare a bolii bacteriene a rinichiului sunt prezentate în capitolul I din anexa II la Decizia 2004/453/CE a Comisiei,
   ÎNTRUCÂT, la 4 ianuarie 2007, Norvegia a înaintat Autorității AELS de supraveghere (denumită în continuare „Autoritatea”) programul său de control și de eradicare a bolii bacteriene a rinichiului,
   ÎNTRUCÂT, prin scrisoarea din 10 ianuarie 2008 și în conformitate cu prevederile articolului 12 din Directiva 91/67/CEE a Consiliului, Norvegia a solicitat aprobarea programului său național de control și de eradicare a bolii bacteriene a rinichiului cu scopul de a obține statut liber pentru această boală,
   ÎNTRUCÂT Autoritatea, în strânsă cooperare cu Comisia Comunităților Europene, a analizat programul norvegian de control și de eradicare,
   ÎNTRUCÂT analiza arată că programul propus de Norvegia îndeplinește cerințele minime pentru programele de control și de eradicare menționate la capitolul I din anexa II la Decizia 2004/453/CE a Comisiei și, prin urmare, poate fi aprobat,
   ÎNTRUCÂT Autoritatea, prin Decizia sa 272/08/COL, a înaintat această chestiune Comitetului Veterinar al AELS de pe lângă Autoritate,
   ÎNTRUCÂT măsurile prevăzute în prezenta decizie sunt conforme cu avizul Comitetului Veterinar al AELS de pe lângă Autoritate,
   ADOPTĂ PREZENTA DECIZIE:
   
               1.
            
            
               Se aprobă programul de control și de eradicare a bolii bacteriene a rinichiului propus de Norvegia.
            
         
               2.
            
            
               Prezenta decizie intră în vigoare la 21 mai 2008.
            
         
               3.
            
            
               Prezenta decizie se adresează Norvegiei.
            
         
               4.
            
            
               Numai textul în limba engleză al prezentei decizii este autentic.
            
         
      Adoptată la Bruxelles, 21 mai 2008.
      
         
            Pentru Autoritatea AELS de supraveghere
         
         Per SANDERUD
         
         
            Președinte
         
         Kristján Andri STEFÁNSSON
         
         
            Membru al Colegiului